
Óvodás korú hátrányos helyzetű gyerekek szocializációjának segítése a konstruktivista pedagógiai neveléssel

Rezümé
Dolgozatomban az óvodás korú hátrányos helyzetű gyerekek szocializációjának segítését vizsgáltam a konstruktivista pedagógia módszereivel. A szakirodalmi áttekintés első részében a konstruktivizmus elméleti alapjait dolgoztam fel, míg a második felében a nevelés, szocializáció, közösség főbb fogalmait definiáltam, a témában megjelent könyvek és cikkek segítségével.
Kutatásomban azt feltételezem, hogy a Helyi Nevelési Programjukban a konstruktivizmus elveit valló óvodák eredményesebbek a hátrányos helyzetű gyerekek nevelésében. Valamint azt, hogy a konstruktivista pedagógia olyan nevelési elveket alkalmaz, amely az emberi környezetben megmutatkozó értékek megbecsülésére és az együttérzésre, segítőkészségre, önzetlenségre ösztönzi a gyerekeket az előzetes tudásukra építve, így segítve a hátrányos helyzetű gyerekek szocializációját.



